Останалият на бойно дежурство „Нюпорт Нюз“ е модернизиран в периода януари – февруари 1962 г., и окомплектован като флагмански кораб на 2-ри (Атлантически) флот. Крайцерът участва в поддръжката на блокадата на Куба по време на Карибската криза; патрулирайки в кубински води, крайцерът изменя курса на няколко съветски кораба, опитващи се да достигнат острова. Последващата кариера на кораба – от 1963 до 1967 г. – преминава основно в учения, освен участието в кризисните събития в Доминиканската република през 1965 г.